S-1038/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. febrúar 2023, á hendur D-kk-þgf E-kk-þgf A-kk-þgf, kt. 270484- 2719, [...], [...], fyrir umferðarlagabrot með því að hafa, þriðjudaginn 13. september 2022, stjórnað vélknúnu ökutæki með vinnuvélarnúmerið [...] óhæfur til að stjórna því örugglega vegna áhrifa ávana- og fíkniefna (í blóðsýni mældist amfetamín 675 ng/ml) á byggingarsvæði við Rofabæ 7- 9 í Reykjavík, þar sem lögregla stöðvaði stjórn ökutækisins.

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 1. febrúar 2023, gekkst ákærði undir lögreglustjórasátt 29. febrúar 2016 meðal annars vegna aksturs undir áhrifum ávana- og fíkniefna, auk þess sem hann var sviptur ökurétti í fjóra mánuði. Þann 13. júní 2019 gekkst ákærði undir lögreglustjórasátt vegna aksturs undir áhrifum ávana- og fíkniefna, en hann var einnig sviptur ökurétti í tvö ár. Með dómi Héraðsdóms Suðurlands 30. september 2020 var ákærði sakfelldur meðal annars fyrir akstur undir áhrifum ávana- og fíkniefna og akstur sviptur ökurétti. Var honum þá gert að sæta fangelsi í 30 daga, auk þess sem honum var gert að greiða fésekt að fjárhæð kr. 160.000 og hann sviptur ökurétti ævilangt. Þá var ákærði sakfelldur meðal annars fyrir akstur undir áhrifum ávana- og fíkniefna og akstur sviptur ökurétti með dómi Héraðsdóms Suðurlands 10. júní 2021. Voru hluti þeirra brota, sem ákærði var sakfelldur fyrir, hegningarauki við framangreindan dóm frá 30. september 2020. Var ákærða gert að sæta fangelsi í 30 daga, auk þess sem honum var gert að greiða fésekt að fjárhæð kr. 440.000. Var þá áréttuð ævilöng svipting ökuréttar ákærða. Við ákvörðun refsingar í máli þessu verður litið svo á að ákærða sé nú í fjórða sinn, innan ítrekunartíma í skilningi 71. gr. laga nr. 19/1940, gerð refsing fyrir akstur undir á hrifum ávana- og fíkniefna.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði 109.114 krónur í sakarkostnað.

Af hálfu ákæruvaldsins flutti málið K-x-x K-x-x saksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, D-kk-nf Ö-kk-nf A-kk-nf, sæti fangelsi í 60 daga.

Áréttuð er ævilöng svipting ökuréttar ákærða.

Ákærði greiði 109.114 krónur í sakarkostnað.

K-kvk-nf R-kvk-nf G-kvk-nf